Kif kien ħabbar il-Ministru tal-Finanzi fid-diskors tal-Budget 2017, il-Meusac issa għaddiet minn rebranding sħiħa biex illum qed terġa' tiġi mnedija b'dehra ġdida. Dan sabiex pajjiżna jkompli jkun fuq ta' quddiem fid-diskussjonijiet tal-Unjoni Ewropeja. Il-Kap tal-Meusac saħaq li wara li l-Prim Ministru uża l-poteri li tagħtih il-liġi biex jagħmilha aġenzija awtonoma issa l-iskop se jkun biex tressaq l-Unjoni Ewropea lejn iċ-ċittadin. Dan sabiex verament kulħ add ikun kburi li pajjiżu jagħmel parti minn din l-unjoni. Is-segretarju parlamentari Aaron Farrugia saħaq li issa pajjiżna għandu l-opportunita' biex ikun quddiem nett fid-dibattiti u d-diskussjonijiet fuq it-tibdil li qed iseħħ fl-Unjoni. Il-Ministru Helena Dalli saħħqet li llum kulħadd jista' jara kemm kienet deċiżjoni tajba li fil-leġislatura li għaddiet din l-aġenzija saret taqa' taħt il-Ministeru għall-Ewropa.